«Հակառակ քաղաքական եւ տնտեսական համաշխարհային շերտաւորումներուն, գոյութիւն չունին միջազգային չափանիշով ազդու իրաւաբանական հիմնարկներ, ո՛չ ալ բաւարար ժողովրդավարական կառոյցներ, որոնք ի վիճակի ըլլան կանոնաւորելու համաշխարհային շուկան, ձեռնարկելու դատական հետապնդումներու՝ միջազգային հասարակական իրաւունքներու ոտնակոխումներու պարագային, պարտադրելու մարդկային իրաւունքները կամ առաջնորդելու բնապահական զարգացումները, ի խնդիր բանականութեան ճամբով յառաջանալու: «Ընդհանուր համագումար»ը կ՛ուզէ լեցնել այդ բացը՝ համաշխարհային խորհրդարանի մը կազմութեամբ»: Այս ընդհանուր գիծերուն մէջ կը բացատրուի նախաձեռնութեան լինելութեան նպատակը: